Diari Oficial de la Generalitat Valenciana


Sumari del DOGV 5518, del 23-05-2007 (2007/6595)

ACORD de 18 de maig de 2007, del Consell, per la qual es declara la urgent ocupació dels béns i drets subjectes a un expedient d'expropiació forçosa de la Diputació Provincial d'Alacant..
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5518

Data del DOGV
:   23-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6595


Data del document
:   18-05-2007

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * expropiació
    * administració local

ACORD de 18 de maig de 2007, del Consell, per la qual es declara la urgent ocupació dels béns i drets subjectes a un expedient d'expropiació forçosa de la Diputació Provincial d'Alacant.. [2007/6595]  
El Consell, en la reunió del dia 18 de maig de 2007, va adoptar l'acord següent:  
La Diputació Provincial d'Alacant, després de l'aprovació del projecte d'obres i el compliment dels requisits legals, va sol'licitar la declaració d'urgent ocupació dels béns i drets afectats per l'expedient d'expropiació forçosa, per a l'execució del Projecte "Magatzem de Vies i Obres. Sector de la Vila Joiosa".  
Aquesta declaració d'urgent ocupació es justifica per les raons següents: l'obra corresponent al magatzem de vies i obres en el sector de la Vila Joiosa ha de dur-se a terme amb celeritat, ja que les actuacions encaminades a millorar la seguretat i la qualitat de la xarxa viària provincial exigixen la realització d'obres de millora de diverses carreteres de la província, per la qual cosa resulta de gran utilitat la construcció d'una nau magatzem que se situaria al terme municipal de la Vila Joiosa, destinada al Servei d'Obres Públiques de la Diputació Provincial d'Alacant, per tal de disposar d'un recinte per a l'emmagatzemament de materials de conservació de les seues carreteres i vehicles de manteniment. El projecte objecte d'aquest expedient necessita, per les raons exposades, els terrenys per a l'execució de les obres de l'indicat magatzem, ja que les instal'lacions actuals són insuficients, la qual cosa justifica àmpliament acudir a aquest procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al'legacions que van ser resoltes pel Ple de la Corporació.  
En l'expedient consten l'aprovació del projecte d'obres, l'acta de replantejament i la retenció de crèdit.  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 50 i 29 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, a proposta del conseller de Justícia, Interior i Administracions Públiques, el Consell  
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per la Diputació Provincial d'Alacant, per a l'execució del Projecte "Magatzem de vies i obres. Sector de la Vila Joiosa".  
Relació de béns afectats  
Finca: 001  
Referència cadastral: polígon 10, parcel'la 370.  
Titular: Sr. Pedro Orts Ruiz.  
Classificació urbanística/aprofitament: sòl no urbanitzable/bosc baix.  
Superfície afectada: 5.065 m².  
El present Acord es publicarà en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit al'legacions davant de la corporació provincial expropiant només als efectes d'esmenar possibles errors que s'hagen produït en relacionar els béns afectats per la urgent ocupació.  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar en contra els recursos següents:  
a) Recurs potestatiu de reposició davant del Consell, en el termini d'un mes comptador a partir de l'endemà a aquell en què tinga lloc la publicació del present Acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar, en el termini de dos mesos, o, si fa al cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà a la publicació d'este acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que les persones interessades puguen exercitar qualsevol altra via que estimen adient.  
Valencia, 18 de maig de 2007  
El vicepresident i secretari del Consell,  
Víctor Campos Guinot